**פרוטוקול ישיבה קהילתית 17.7.17- דיון במעבר ביה"ס למבנה בנחם**

1. הדס: מטרת הישיבה: להציף את הנושאים העולים מן השטח ולשקף את הלך הרוח בקהילות השונות.
2. ניב בר גיא: מהלך מעבר המבנה בלו"ז הנוכחי הוא מהלך מאוד מורכב. המורכבות קיימת גם ברמה הקהילתית. עם זאת, ההיתכנות למימושו במועד אחר איננה ברורה בשל המצב במועצה בשל העובדה שאנו עומדים טרם שנת בחירות. סבור שנכון לממש המהלך הגם שבטווח הקצר יהיו לו מחירים. ברור לנו שהמהלך לא פשוט ולא מקובל על כולם אבל סבור כי לטווח הרחוק זו הזדמנות מאוד גדולה עבוד ביה"ס. ההיתכנות למהלך נולדה רק לפני שבוע ו3 ימים לפני כן זה כלל לא היה על הפרק. (שכן סגירתו של אבן העזר היא מהלך עליו הוחלט רק בימים האחרונים מסיבות שונות). לכך הצטרפה מצוקת המקום בצור הדסה והנגיסה במבנים הקיימים וכן הצורך במרחב כפרי לקרוב שעד כה לא נמצא לו בית מתאים. נוכח כל האמור לעיל המועצה סבורה שזה המהלך הנכון ביותר על אף מורכבותו. ועד הורי קרוב לאחר לבטים קשים תמך במהלך. אנו ערים להדים הקשים בקהילות ולהשלכות שמהלך זה משית על הקהילות ולכן התכנסנו לפגישה זו. הקושי והאתגר גדולים אבל גם ההזדמנות אדירה וחבל להחמיצה. מבין שחלקים בקהילה היו רוצים להיות יותר מעורבים ושותפים להחלטה אך לא בכל החלטה השיתוף מתאפשר.
3. ליאת: חווה קושי גדול. מתפללת שכלל הילדים יעברו את השינוי הזה בטוב. הנהגת העמותה היתה קרועה סביב החלטה זו ובסופו של דבר קיבלה ההחלטה שבעיניה היא טובת ביהס. ניכרה אכפתיות מכלל הקהילות לשימור שלמותה של הקהילה ללא מחנאות ואיבה. מלאה תקווה שהמהלך נכון ויצליח. התחלתי בכעס גדול מול הממועצה ועברתי תהליך שהביא אותי להבנה שזהו המענה הנכון לביהס בטווח הארוך עם כל הכאב והקושי שכרוך בכך. קהילות ההר הן בשר מבשרו של ביהס והן יקרות לליבנו ואיננו רוצים לאבדן. שיח מבנה מציאות ועל כן עלינו להזהר במילים בהם אנו עושים שימוש. מאחלת לנו שכבעבר נצלח המשבר הזה ונצא מחוזקים כקהילה מגובשת ומלוכדת.
4. דולי מבוא ביתר- רוצה להבין מה ההגיון להעביר את ביהס היסודי לכאן ואת החטיבה לצור הדסה . מדוע לא להפך. אני בעד סולידריות. כקהילת מבוא ביתר היינו סולידרים לאורך כל הדרך. לא חשתי סולידריות לאורך כל המהלך הזה.
5. שי מבוא ביתר- מרגיש שיש חוסר הבנה עד כמה תהליכים בטווח הקצר משפיעים על הטווח הארוך בביהס הזה. ביהס משלבים סובלים בכל הארץ מחוסר בדתיים. אני עסקתי בועד לאורך שנים בגיוס דתיים לביהס ובזכות זה ביהס קיים. חשיבות האיזון הינה כדי לשמר את העושר התרבותי בביהס. חוסר בדתיים לא יאפשר לביהס להמשיך להתקיים. המשקל של קהילות צור הדסה ומבוא ביתר בהגעת דתיים לביהס הוא דרמטי. לא חושב שההשלכות של מעבר כזה בהיבט האיזון הדתי נלקחו בחשבון.
6. רועי מבוא ביתר- באנו לגור במבוא ביתר בין היתר בשל הקירבה לביהס. ישנם אנשים נוספים שבאים לגור באזור רק בגלל ביהס. החיבור בין ילדים דתיים לחילוניים בביהס הוא בשורה לחברה הישראלית. אם לא יהיו בביהס מספיק דתיים ילדיי הבאים לא יבואו לביהס. לא מבין איך בסוגיה ככ מהותית כמו זו ביהס מקבל החלטה ככ חפוזה שכן בנושאים הרבה יותר איזוטריים ביצענו דיון מעמיק הרבה יותר. זו החלטה ככ כואבת עם ככ הרבה משמעותיות ולא ברור לי איך ההחלטה מתקבלת כך.
7. אלון, מבוא ביתר- אב לילדה עם צרכים מיוחדים. מצאנו את דרכנו לקרוב בהתייעצות עם ליאת . בביהס מקבלת את המעטפת שזקוקה לה. השינוי בעיתוי כזה מעמיד בשבר את מעטפת הטיפול שהיא מקבלת בביהס ובסביבה הקרובה. לקח כשנתיים לייצב התהליך הקיים וכעת חודש לפני תחילת הלימודים נתקשה מאוד להעמיד המעטפת הקיימת מחדש. אלו פרטים קטנים לכאורה אבל הם מרכיבים את התמונה הכוללת.
8. נעם מטע- הנושא המרכזי הוא המרחק הג"ג. יש הבדל בין קושי אקוטי לקושי כרוני. לעום לא הייתי שולח לכתחילה את הילד שלי לבי"ס ככ רחוק. המרחק הג"ג לא ישתנה עם הזמן. בפרקטיקה אם ינכח מבוגר .בהסעות הדבר עשוי להקל. כמו כן, אפשרותת טכנית לעקוף את הפקק הקיים בבוקר לכביש הראשי. גם תחילת הלימודים בשעה מאוחרת יותר עשויה לעזור.
9. תרי מטע- תומך במהלך חרף הקושי. סבור שיש בו חזון. עם זאת, מגיע לפגישה מאוד מוטרד. הקמת ביהס היתה ממש מעשה בלתי אפשרי אשר צלח לבסוף. ביה"ס מגוון מאוד ועדיין ידע לאורך כל הדרך לחבק את כל הקהילות ללא יוצא מן הכלל ולדאוג לצורך של כל קהילה וקהילה. סבור שהמתנגדים למהלך טועים, סבור שנתגבר על הקושי באיזון הדתי חילוני. עם זאת, לא ניתן להכיל את ההתעקשות הזו מבלי לקרוע את הקהילה. סבור שהרב תומכים במעבר אך לא ניתן לעשותו בצורה ככ חפוזה. בנינו את ביהס עם רצון ועם חזון ומהלך כזה עלול לקלקל את כל מה שהושג עד כה. סבור שצריך להמתין עם המהלך שנה שיהיה זמן לעכלו. חייבים להוציא ביהס מצור הדסה. ואין בהר אלטרנטיבות. המעבר לנחם הוא נכון אבל הלוז הוא לא נכון ויוצר שבר עמוק בקהילה. סבור שעל המועצה לנקוט בצעד אסטרטגי ולתת לקהילה את מרחב הנשימה לעכל הדברים. בנינו כאן ביס מפואר ולא נכון לקלקל כך.
10. חן מטע- הרוח הכללית במטע היא כי המעבר נכון ותמכו באנשי הועד. חשוב לי לשמר את הספינה האחת המלוכדת וחורה לי כי שבים לדבר על חילוניים ודתיים. גדלצי בעמק הזה ויש בו דתיים רבים. החזרה לשיח הזה מאוד פוגע בי אישית. הנושא כאן הוא הקושי לעכל המעבר בלוז הזה ולא שוב הדתיים והחילוניים משני צידי המתרס. ביהס יושב על עוד רגליים אידאולוגיים ואסור לשכוח אותם ולצמצם השיח רק לנושא הדתי-חילוני. חבל וכואב לצמצם השיח רק לנושא הזה. חושבת שנכון לשמור על קהילות המקור והעדיפות שתנתן להם בכניסה לביה"ס. מאמינה שניתן להותיר את אנשי ההר בביהס. השאלה היא לא האם ניתן אלא איך ניתן. יש לשמר כאן הקהילה מכל משמר.
11. יובל, נס הרים- בראשית ימי ביהס קהילת נס הרים הלכה כאיש אחד לביס קרוב. מסיבות שונות המצב השתנה ורבים עזבו. זה היה משבר רגעי באותה עת אך השלכותיו מתקייות גם כיום וכעת מידי שנה כ60% מילדי נס הרים לא מגיעים לביהס. המקום בנחם יפה ומתאים יותר אך המעבר הינו חפוז מידי. הנפגעים מן המהלך לא זכו לאמפתיה ולא נעשה נסיון אקטיבי לתת מענה לצרכים שהוצפו. המעבר חפוז. אם נחל השנה בפקקים גדולים זה יקשה מאוד. סבור שיש לדחות המעבר בשנה ולא מבין מדוע הוא איננו אפשרי. אם שוב תהיה בעיה באיזון הדתי—חילוני ביהס יהיה בבעיה משמעותית ולכן יש לדאוג כבר כעת להשלמת הפער הפוטנציאלי.
12. אורי מבוא ביתר- כועס ומתוסכל לא מהמועצה. מכבד את השיקולים המקצועיים של המועצה. הכעס הגדול שלי הוא כלפי מי שחשבתי שמייצג אותי- הנהגת הורי ביהס. סבור שהחלטה כזו הרת גורל מתקבלת כך בועד. יש חובה להתנהל דמוקרטית ולהקשיב גם למיעוט לפני שמקבלים החלטה. זו החלטה לא סולידרית, יש בה אלמנט של בגידה. המבנה הוא דבר חשוב אבל הוא לא הכל. אנחנו באנו לגור במבוא ביתר בהנחה שביהס נמצא במקום הנוכחי עוד חודש וחצי מתחילה שנת הלימודים ואין לי ממושג היכן ילדיי ילמדו. ההחלטה פיצלה הקהילה במבוא ביתר וקרעה אותה מבפנים. אני סברתי שצריך לנהוג בצורה כוחנית יותר כנגד ההחלטה. רב האנשים סברו כי יש לנהוג בשקיפות מול ביהס והועד. ולאורך כל הדרך חשבנו איך נכון לנהוג באחרים. לעומת זאת הנהגת ההורים פגעה בנו וקרעה הקהילה שלנו. מרגיש שהנהגת ההורים בעטה אותנו מביהס. אם המהלך לכל הפחות היה נדחה בשנה היה לנו זמן להתארגן ולעכלו כקהילה. כבר הבוקר בדקתי מול משרד עו"ד לבחון אפשרות לפעולה באפיק המשפטי. קהילת מבוא ביתר לא מעוניינת בזה אבל התחושה בקהילה מאוד קשה. מרגישים שנרמסנו.
13. דוד צור הדסה- טרם נכנסנו לביהס. הגענו לאזור בשל הצורך המשפחתי בביס משלב. ותאום ברגע אחד משנים את מיקום ביהס ומצפים ממני לתמוך בכך. אנו נסמכנו על הסולידריות הקהילתית ופתאום אנחנו נבעטים מתוך הקהילה. ישנן משפחות רבות שכבר שינו כיוון ורושמים את ילדיהם לביס אחר. יכול להיות שאם היה ניתן קצת יותר זמן להתרגל לרעיון הדברים היו נראים אחרת. אני רשמתי את הילדה של לקרוב אשר הכיל סט ערכים מסויים והסט הזה נפגם. לא סביר שהמועצה תפיל כזו החלטה ולא תיתן מעטפת של מענה במקביל. לא בוצעה שום הקשבה לקהילה, לא הוסבר כיצד המועצה תסייע לקהילה לעבור המעבר הזה. ההחלטה פשוט הונחתה עלינו. היה נכון להגיע לקהילות, להסביר ההחלטה, להסביר כיצד הדברים יעבדו. נותרנו ללא כל מענה. החינוך כאן איכותי, הקהילה איכותית מצפה גם לניהול תהליך שכזה באופן איכותי. בנימה אופטימית זכיתי להכיר קהילה איכותית מציאותית אופטימית ולנו כקהילה המעבר הוא קשה מאוד והקהילה בצור הדסה רק תגדל ולכן נדרש לפעול למענה בדמות ביס משלב נוסף בצור הדסה.
14. נעמה נס הרים- חשוב לי להדגיש לקהילה המעבר הוא מעבר פיזי. הרוח של ביהס והערכים עוברים יחד איתו. גשמית חשוב להבין שלמבנה משמעות גדולה. לסביבה בה התלמידים ילמדו יש משמעות. ביהס בנחם הוא נדיר. אין דברים כאלה היום. לא בונים דברים כאלה כיום. מכירה הדבר מעבודתי כאדריכלית בתי ספר. המבנים כיום מצומצמים מאוד. כולם מסכימים שעדיף היה לעבור בנחת ולא בלוז זה. אבל לפנינו הזדמנות נדירה מאוד וחבל מאוד יהיה לוותר עליה. לא נקבל דבר כזה בשום מקום אחר.
15. הדר מטע- מבקשת לעשות המעבר בצורה רגועה יותר. צוות ביהס זקוק למנוחה בקיץ. מבקשת כדי שהשנה לא תתחיל בכאוס והמורים יהיו מותשים לדחות המעבר בשנה ולעשות המעבר באורך נשימה סביר יותר.
16. רויטל צור הדסה- המועצה שמה סכין על צוואר הועד. נמצאת במשבר אמון מול הועד. רואה את ליאת והועד כאמא ואבא של ביהס. מצפה שיראו את טובתו של כל ילד וילד ולעשות מהלך שדואג לכולם. חשה פיצול גדול מאוד בין הקהילות. אין סולידריות. המהלך רץ מהר מאוד. יש חלק מהקולות שכלל לא נשמעים. יש הרבה מאוד גורמים שנפגעים כתוצאה מהמלך הזה ואף אחד לא דואג להם. מאמינה שאפשר לעצור ולעשות משהו יחד. חושבת שלא נכון לסתום פיות ולצפות לתמיכה במהלך אלא להקשיב לכל קול ולעשות המהלך יחד. מצפה להרבה יותר הקשבה והידברות במהלך שכזה וקבלת החלטה רק לאחר מכן.
17. נדב צור הדסה- לא משליך אשמה על הועד או הנהלת בהס. סבור שהבעיה לכתחילה היא מהחרב שהונחה על הצוואר עי המועצה. האמירה ששנה אחת ביהס לא יכול לחכות היא תמוהה ולא סבירה. סבור שעולה כאן דרישה משמעותית לבחון הדברים מחדש ולדבר לא יכול להנתן מענה כאן ועכשיו. המשמעות של דחיה בשנה לחלק מהאנשים היא לפתוח לנו אופציות אחרות. אך התהליך אם יינתן לו זמן יוכל לעבור בצורה משתפת ומכבדת בתוך הקהילה. סבור שיש מקום להרחיב הסבר לתושבי צור הדסה לנושא ההסעות, מבקש כי ההסעות יהיו הסעות מועצה (אוטובוסים צהובים) מבקש לבחון לווי בהסעות, רוצים התחייבות של המועצה שמבנה הכיתות הקיים יישמר גם במקרה של עזיבות תלמידים.
18. תמרה מבוא ביתר- עוברים עלי ימים מאוד קשים. חשה שקהילת ביהס כאן זלזלה בנו כקהילה. נלחמתי על כך שילדיי ילמדו בביהס הזה חרף קשיים מאוד גדולים שביהס עבר לאורך השנים. וכעת חשה שהכל התפרק והסיבה היא לא ההסעות. החלטה ככ דרמטית לא מקבלים בכזה לחץ זמן. זו לא החלטה משתפת וקהילתית. ככ הרבה נושאים הרבה יותר איזוטריים נדונו לעומק ולפתע החלטה ככ מהותית מתקבלת בצורה כזו. החיבור לקהילה מאוד חשוב לי ואני מוצאת עצמי מחפשת לו אלטרנטיבה בביהס אחר בניגוד לאני מאמין הקהילתי שלי. המבנה בנחם לא יהיה מוכן לפתיחת שנת הלימודים והמעבר אליו הוא חסר אחריות. בנינו בקהילה חיבור אמיתי בעשר אצבעות ועכשיו הכל מתפרק. הנסיעה היא ארוכה המבנה לא מוכן. השבר בקהילה הרסני ויהיה קשה לתקנו. לא מבינה מדוע ככ קשה לדחות המעבר בשנה. הכל אפשרי עשינו כבר את הבלתי אפשרי. לא ברור לי למה אנחנו מוותרים ככ מהר.
19. רימונה צור הדסה- צור הדסה מביעה כאן קול אחר ולא סתם. שינוי במוסדות החינוך של צור הדסה יביא לשינוי בישוב. מוכנה כעת להסיע את ילדיי לביהס אך לטווח הארוך רוצים פתרון בצור הדסה.
20. ליאת בר שישת- אין אופציה למעבר באמצע השנה. זו טלטלה עצומה לצוות והדבר בלתי אפשרי. המעבר עוד שנה היה עשוי להיות טוב יותר אבל קיבלנו לאו שלילי לכך מהמועצה. כמו כן, כבר כעת לקחו לנו 2 חדרי ספח מהמבנה הקיים ובלעדיהם יהיה קשה מאוד לביהס לתפקד.
21. ניב בר גיא- ההחלטה הזו להקצות את המקום הזה לביס קרוב זו החלטה שהיא מאוד אמיצה, מושכת הרבה אש, המועצה נתפסת כמי שפועלת נגד הדתיים (בשל סגירת ביס אבן העזר). ביס קרוב גדל למימדים אשר למול הדרישות של ועד צור הדסה אינן ניתנות ליישום. נוסף על כך בספטמבר נפתחת בנחם חווה חקלאית שגם ביהס יוכל להנות ממנה. היה מדובר בדילמה קשה ולהחלטות מהסוג הזה יש מחיר. ניתנה לביהס האפשרות לבחור בין נטילת ההזדמנות לויתור בשל הקושי שכרוך במעבר. אמירת לאו משמעותה היא כי בפעם ה3 ביס קרוב אומר לאו להצעה למבנה. ויש לזה משמעות. הצעה מסוג כזה לא תחזור על עצמה. באשר לאפשרות שהחטיבה תשמור המקום לשנה הקרובה – החטיבה היא לא המשך בלעדי של קרוב ולא בהכרח היה שת"פ מצד החטיבה החדשה עם עתידו של קרוב. כמביט מן הצד , טענה כי הקהילות הופקרו מתעלמת מקהילה גדולה שיום יום נוסעת בהסעות.
22. לירון, מנהל החינוך- קירבת הקהילות בצור הדסה ומבוא ביתר היתה ידועה מראש כזמנית. לאורך כל הדרך נאמר כי המקום זמני. המתחם הקיים צר מלהכיל. האופציות שהוצעו בסנסן נדחו. ביס קרוב ממוקם היום במבנים שלא יועדו לו לכתחילה. והמבנים הללו נדרשים לצור הדסה. למתחם בנחם לוטשים עיניים רבים והחשש הוא כי לא נוכל להבטיח את מעבר קרוב בשנה הבאה למקום. דחיה בשנה היא הימור וביהס עלול להוותר ללא בית מתאים. הועד קיבל החלטה מהירה כתוצאה מהכתבת לוז צפוף מאוד עי המועצה. כל יום שעובר המענים שהמועצה תוכל לספק לביהס קטנים. באשר להסעות- למועצה יש כ30 אוטובוסים ו1500 הסעות ביום. רב ההסעות מבוצעות עי קבלני משנה. להתחייב לאוטובוסים של מועצה קשה מאוד. באשר למלווה רק באחוז קטן מהסעות המועצה יש לווי ובדכ זה כרוך בצורך של ילד ספציפי שזקוק ללווי. אנו נשב יחד עם הנהגת ביהס ונבנה תוכנית מסודרת של כל המשמעויות הכרוכות במעבר והצעדים הנדרשים לביצוע. ההתמקדות תהיה ב2 נושאים מרכזיים: העברת המבנים היבילים למתחם נחם וכן נושאי בטיחות. נושאים קוסמטיים נוספים לא בהכרח יהיו ב1 בספטמבר אך יהיו בהמשך. כרגע ההסעות לביהס ינתנו לקהילות ביהס הקיימות.

☺

1. רחל לוזית- מודה למועצה לועד ולהנהלת ביהס ומודה גם לכל מי שבאו לשקף כעס ותסכול כי כל זה נותן תחושה של תקווה שאשר לתקן. המצב הנוכחי נותן אגרוף בבטן מכירה התחושה. חוויתי אותה עת ביהס עבר מצפרירים לצור הדסה. מבינה את הצורך בסולידריות ואני מצטערת מאוד שחשים שאין כזו. דוקא אנחנו אשר יודעים מה אתם עוברים יכולים להפגין סולידריות מעל לכל. אנו נהיה סולידריים ונסייע בכל מה שנוכל.
2. בן צור הדסה- למקום יש משמעות. הרצון של כולנו הוא שביהס יהיה נגיש וקרוב. בטווח של כמה שנים קהילת ביהס תשתנה נוכח המיקום. הקהילות הסמוכות ירצו להרשם לביהס והרחוקים יעזבו. חשוב לקחת זאת בחשבון. מעריך מאוד עבודת הועד על עבודתו לאורך כל השנה. אך סבור שכאן במהלך זה לא היתה מספיק שקיפות. העובדה שקיבלנו המידע לכתחילה משמועות ולא מהועד היא בעייתית מאוד.
3. אביגיל, בר גיורא- יש תחושה של אמון בסיסי באמירה כי זו הזדמנות שלא תחזור. כשמציבים זאת כך הדברים נראים אחרת. עבורי זה מבהיר הדחיפות. מבינה שהיכולת לדחות בשנה היא לא ריאלית. מבינה שההחלטה היא לא ברת שינוי וסבורה שזה היה צריך להיות על השולחן לכתחילה. לא רוצה שיהיה כעס של מי מאתנו על מי שמחליט לעזוב. זו בחירה לגיטימית. יש מלאי של הרבה טוב בביהס אך במצב כזה בו ההחטה מתקבלת ככ מהר כל האין והחרדה עולה על גדותיה. וקשה להתמודד עם זה. מוטרדת מאוד מנושא עזיבת המורים. השיח צריך להיות במקומות הללו של צוות המורים, הילדים העוזבים וכו.
4. ליאת בר שישת- כרגע מחנכת אחת עוזבת ועוד אחת אולי. מעבר לכך אין צפי עזיבה ככל שידוע לי. ליבת המחנכים תישמר וכולם מקווים שלא יאבדו אף תלמיד. המורים נרתמים למהלך מצפים לסיוע ההורים להגשימו. אביע צער על כל משפחה שתעזוב את ביהס. סבורה כי אנשי ההר ימשיכו לבוא לביהס ומעבר לכך יש אוכלוסיה רחבה באזור ממנה תבוא אוכלוסיה דתית נוספת. כדי לשמר האיזון הזה בכוונתינו לדרוש הסעות בתום העשרת יהדות לכלל ישובי המזלג.
5. זיו גבעת ישעיהו- יש פער בין האמירה אנחנו נגבה אתכם לבין התשובות שניתנו. אי אפשר להתנהל רק לפי הספר המועצה מחוייבת לצאת מגדרה על מנת לתת מענה הולם לכולם. סולידריות משמעותה היא לא לשבור הכלים ולוותר על ההחלטה אלא להיות בשביל הקהילות הנפגעות ולסייע להן ככל הניתן. סולידריות זה גם לגלות הבנה לאלו שיבחרו בשל ההסעות לעזוב את ביהס. המעבר ישליך על כולם. לא מצליח להבין מדוע תהיה בעיה של דתיים מדוע שדתיים לא יעלו על הסעות. לטווח הארוך מניח שיקום ביהס נוסף בצור הדסה וזהו מהלך נכון.
6. אתי צפרירים- ההסעות הן בעיה. מוכרת לנו היטב. אך זהו מחיר ששווה לשלם. אני שמחה על השיחה הזו כי כעת אני מבינה שהסיפור הוא מורכב יותר מהסעות ויש השלכות רחבות על החיים של קהילות ההר. שאלתי את עצמי אולי באמת המהלך הוא לא הגון. הכאב הוא אמיתי וההשלכות קשות. אך בסופו של דבר סבורה כי זהו המהלך הנכון על אף הכאב. כי מחיר ההשארות לטווח הארוך יהיה קשה הרבה יותר. רואה סכנה לקיומו של בהס לטווח הארוך אם נוותר על ההזדמנות הנוכחית. אני ורבים מאנשי העמק מאוד מעוניינים לשתף פעולה עם קהילות ההר לתרום מנסיוננו ולסייע במה שניתן . מציעה לאנשי ההר להעזר בכל מה שיש לנו להציע.
7. ורד צור הדסה- רואה בהזדמנות הנוכחית הזדמנות נדירה ועדיין המיקום לא קל לי. לא הייתי עוברת לצור הדסה אם הייתי יודעת שצפוי לעבור. וכרגע אין לי מענים אחרים בצור הדסה. אני בוחרת להשאר בקרוב לשנה הקרובה אך משאירה שאולצתי. הקהילות השתנו וביהס ישתנה עם הזמן ומניחה שבסוף יקום ביס נוסף בצור הדסה ועל המועצה לקדם המהלך כבר כעת. סבורה כי הועד טעה בכך שלא הביא ההחלטה הזו למליאה. למרות זאת מניחה שבסוף ההחלטה לא היתה שונה גם במליאה. מבינה את אילוצי הזמן שלא איפשרו זאת. חשוב שיה פרוייקטור לניהול המעבר כך שהצוות יהיה פנוי לנהל המהלך החינוכי. חשוב לתת פתרונות לסוגיית ההסעות שכן פלח נרחב של אוכלוסיית ביהס מתווסף להסעות. צריך להנתן מענה ליום חוגים, צהרון וכו.
8. דני וונש נס הרים- ועדת מבנה לאורך השנים בחנה עשרות מיקומים אפשריים במועצה ואף אחת לא התאימה. יש כאן הזדמנות אדירה ותזמון גרוע. מה שקיים כאן הוא הדבר הכי קרוב למה שחלמנו עליו. צריך לצאת מהערב הזה ולקחת האנרגיות למקום של עשיה ובניה. חושב שנכון לשבת עם המועצה ולהתרכז בנושא ההסעות, זהו מהלך מורכב. נושא נוסף שיש לטפל בו זה היכולת של הנהלת ביהס לעבור תהליך כבד מאוד בפרק זמן מאוד קצר. העסקת פרוייקטור כאן היא קריטית. מודה לוועד על פועלו ולמועצה. היינו שמחים אם היה אחרת אבל זו הזדמנות שיש לחטוף אותה. לא מאמין שיש סיכוי שיחכה לנו גם עוד כמה חודשים.
9. אורית מטע- מעריכה עשיית מנהל חינוך בשנה האחרונה. לצד זאת רוצה לומר לחברי בצור הדסה ומבוא ביתר שרבים מהם חברים טובים שלי- שנעשתה טעות בכך שהנושא לא ירד להחלטת הקהילה כולה. ניב הציג הדברים בפני הועד באופן כזה שאם נוותר על המעבר ביהס יינזק במשאבים רבים. הפגישה הזו נועדה כדי לתת במה לכל הקולות להשמיע את קולם גם אם מאוחרת. ההחלטה בועד היתה מאוד קשה ותחת לחץ מאוד גדול. חבל לי שכל הקהילה הרחבה לא שמעה כאן היום הדברים כדי שיוכלו להבין את מורכבות ההחלטה והקושי בקבלתה. אני אמא בביהס והקושי קיים גם אצלי בדיוק באותה מידה כפי שנשמע כאן. רוצה להתנצל בפני הקהילה. זו היתה החלטה לא פשוטה ומזמינה כל מי שרוצה לערער עליה ולפעול לביטולה.
10. ניב בר גיא- עומד להבנות ביס חדש בצור הדסה ויש שאיפה שיהיה משלב בהתאם לצרכי הקהילה המקומית. עלו כאן הרבה קולות, אני עובד מול אנשי הועד שעושים עבודה מדהימה בתנאים מאוד קשים, במצבי חוסר ודאות מורכבים ותחת לחץ רב. באשר לצרכים הטכניים שעלו הנושאים ייבחנו וניתן תשובות. מאחל לקהילה כי הערב על אף מורכבותו ייתן נקודת אור להמשך דרך משותפת.
11. הדס יו"ר הועד- לאורך כל השבוע יצאה אמירה מהועד כי כל הקהילות נראות עי הועד. אין כאן שום מחטף לשום כיוון. לאף אחד אין אינטרס להפרד מחלק מהקהילה. ההחלטה נעשתה מתוך שיקול אסטרטגי ארוך טווח. ידענו שיהיו להחלטה משמעויות קשות וכן ידענו שכן גם לויתור השלכות משמעוציות. מחר פגישה אופרטיבית של הועד והנהלת ביהס עם המועצה ונציגת רשת אמית על מנת להציג כלל הדרישות על מנת שיינתן מענה מיטבי לכולן. לצד הקשיים הגיעה אלי גם רוח התנדבות מאוד גדולה לסיייע למהלך כך שימומש על הצד הטוב ביותר.